42. αναμένει με ενδιαφέρον τα αποτελέσματα της εξωτερικής μελέτης την οποία έχει αναθέσει η Επιτροπή
σχετικά με την αναλογικότητα μεταξύ ιδιοκτησίας και ελέγχου των εταιρειών της ΕΕ, με την προϋπόθεση ότι
παρέχει όχι μόνο αντικειμενική ανάλυση των εμπειρικών και θεωρητικών στοιχείων που αφορούν τις επιπτώσεις τωνδιαφορετικών μοντέλων ιδιοκτησίας στα κράτη μέλη σχετικά με την οικονομική αποτελεσματικότητα, τη διεξαγωγή
ελέγχου των εταιρειών από τους ιδιοκτήτες τους και τις δυνατότητες των διασυνοριακών συναλλαγών αλλά επίσηςκαι ορθή ανάλυση του εταιρικού δικαίου όσον αφορά το ευρύτερο οικονομικό και νομικό πλαίσιο των κρατών
μελών και τα διαφορετικά πρότυπα εταιρικής διακυβέρνησης· υπογραμμίζει το γεγονός ότι θα πρέπει να δοθεί η
απαιτούμενη προσοχή στην ανάγκη για διαφάνεια στη διάρθρωση των δικαιωμάτων ελέγχου·
43. αναμένει ότι η Επιτροπή θα προβεί εάν κριθεί απαραίτητο σε νομοθετική πρόταση σχετικά με την αρχή «μία
μετοχή, μία ψήφος» μόνο μετά τα αποτελέσματα της αναθεώρησης της οδηγίας 2004/25/ΕΚ του Ευρωπαϊκού
Κοινοβουλίου και του Συμβουλίου, της21ης Απριλίου 2004, σχετικά με τις δημόσιες προσφορές εξαγοράς (
1),
όπως προβλέπει το άρθρο 20της οδηγίας, καθώς και σε αξιολόγηση αυτής·
44. ζητεί από την Επιτροπή να προτείνει μέτρα για μεγαλύτερη διαφάνεια όσον αφορά τους θεσμικούς επεν-
δυτές· υπενθυμίζει ότι η διαφάνεια είναι απαραίτητη σε σχέση με την επενδυτική πολιτική, την πολιτική ψήφου και
της ιδιοκτησίας μετοχών καθώς και ότι η διαφάνεια αυτή δεν πρέπει να περιορίζεται στη σχέση μεταξύ κονδυλίωνκαι μεμονωμένων επενδυτών· υπενθυμίζει ότι θα πρέπει να υπάρξουν επίσης συγκεκριμένες υποχρεώσεις που βαρύ-νουν θεσμικούς επενδυτές προς τις εταιρείες με τις οποίες συνεργάζονται, για παράδειγμα σε σχέση με τις
προθέσεις τους και την προτεινόμενη διάρκεια της συνεργασίας τους·
45. καλεί την Επιτροπή να ενημερώσει το Κοινοβούλιο για τα αποτελέσματα της διαβούλευσης σχετικά με τις
μελλοντικές προτεραιότητες του σχεδίου δράσης του 2003 το οποίο ξεκίνησε η Επιτροπή τον Δεκέμβριο του
2005, και να εξηγήσει λεπτομερώς τις αποφάσεις της σε συνέχεια του αποτελέσματος της εν λόγω διαβούλευσης·
46. καλεί την Επιτροπή να αναλύσει τα προβλήματα που σχετίζονται με την εφαρμογή της υφιστάμενης νομο-
θεσίας προκειμένου να ληφθούν υπόψη τα αποτελέσματα της ανάλυσης αυτής κατά την εξέταση νέων νομοθετικώνπροτάσεων·
47. καλεί την Επιτροπή Νομικών Θεμάτων και την Επιτροπή Οικονομικών και Νομισματικών Θεμάτων να
ακολουθήσουν το έργο της Επιτροπής·
*
* *
48. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή.
(1)ΕΕL 142 της30.4.2004, σ. 12.
P6_TA(2006)0296
Περιορισμός του αντικτύπου των αερομεταφορών στην αλλαγή του κλίματος
Ψήφισμα του Ευρωπαϊκού Κοινοβουλίου σχετικά με τον περιορισμό του αντικτύπου των αερομεταφορών
στην αλλαγή του κλίματος (2005/2249(INI))
Το Ευρωπαϊκό Κοινοβούλιο,
—έχοντας υπόψη την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Ευρωπαϊκή
Οικονομική και Κοινωνική Επιτροπή και την Επιτροπή των Περιφερειών, με τίτλο: «Περιορισμός του αντικτύπου
των αερομεταφορών στην αλλαγή του κλίματος» (COM(2005)0459),
—έχοντας υπόψη το ψήφισμά του της 16ης Νοεμβρίου 2005 με τίτλο «Η μάχη κατά της αλλαγής του κλίματος
στον πλανήτη και πώς μπορεί να κερδηθεί» (1),13.12.2006 C 303 E/119 Επίσηµη Εφηµερίδα της Ευρωπαϊκής Ένωσης
Τρίτη, 4 Ιουλίου 2006EL
(1)Κείμενα που εγκρίθηκαν, P6_TA(2005)0433.
—έχοντας υπόψη το άρθρο 45του Κανονισμού του,
—έχοντας υπόψη την έκθεση της Επιτροπής Περιβάλλοντος, Δημόσιας Υγείας και Ασφάλειας των Τροφίμων και
τη γνωμοδότηση της Επιτροπής Μεταφορών και Τουρισμού (A6-0201/2006),
A.λαμβάνοντας υπόψη ότι η ΕΕ είναι προσηλωμένη στον στόχο της αντιμετώπισης της αλλαγής του κλίματος και
έχει προωθήσει σε παγκόσμια κλίμακα τον στόχο του περιορισμού της αύξησης της θερμοκρασίας του πλανήτηστους +2 °C σε σύγκριση με τα προ του εκβιομηχανισμού επίπεδα,
Β.λαμβάνοντας υπόψη ότι στο προαναφερόμενο ψήφισμά του της 16ης Νοεμβρίου 2005, το Ευρωπαϊκό Κοινο-
βούλιο είχε αναφέρει ότι οι ανεπτυγμένες χώρες πρέπει να επιφέρουν μεγάλες μειώσεις στις εκπομπές –30 %
έως το 2020 και60-80 % έως το 2050,
Γ.λαμβάνοντας υπόψη ότι η συμβολή των αερομεταφορών στην αλλαγή του κλίματος είναι ουσιαστική και αυξά-
νεται ραγδαία,
Δ.δεδομένου ότι οι διεθνείς αερομεταφορές δεν υπόκεινται σε οιαδήποτε δέσμευση που να απορρέει από τη
Σύμβαση πλαίσιο των Ηνωμένων Εθνών για τις Κλιματικές Μεταβολές (UNFCCC) και από το πρωτόκολλο του
Κιότο ή σε οιαδήποτε άλλη διεθνή δέσμευση στον τομέα της αλλαγής του κλίματος,
Ε.εκτιμώντας ότι η ΕΕ πρέπει να ηγηθεί της μάχης κατά της αλλαγής του κλίματος και, αναλαμβάνοντας περιφε-
ρειακή και έγκαιρη δράση, να αποτελέσει το παράδειγμα για τον τρόπο περιορισμού του αντικτύπου των αερο-
μεταφορών στο κλίμα,
1. καλωσορίζει ην ανακοίνωση της Επιτροπής και την αναγνώριση σε αυτήν ότι απαιτείται ολοκληρωμένη δέσμη
μέτρων που να περιλαμβάνει ρυθμιστικά, οικονομικά, τεχνολογικά και λειτουργικά μέσα, προκειμένου να αντιμετω-
πιστεί ο συνολικός αντίκτυπος των αερομεταφορών στο κλίμα, με εφαρμογή της αρχής «ο ρυπαίνων πληρώνει» και
διασφάλιση πλήρους εσωτερίκευσης του κόστους·
2. τονίζει ότι ο γενικός στόχος των μέσων πολιτικής που θα επιλεγούν πρέπει να είναι ο περιορισμός του αντί-
κτυπου των αερομεταφορών στην αλλαγή του κλίματος, με αποδοτικό τρόπο από πλευράς κόστους· θεωρεί ότι τα
εν λόγω μέσα πολιτικής πρέπει να επιλεγούν κατά τέτοιο τρόπο ώστε να διασφαλιστεί η κατά το δυνατό υψηλή
μείωση των αερίων θερμοκηπίου, ενώ παράλληλα θα ελαχιστοποιείται η στρέβλωση του ανταγωνισμού μεταξύ
ευρωπαϊκών αερομεταφορέων και εκείνων από χώρες εκτός της ΕΕ και θα περιορίζεται ο αθέμιτος ανταγωνισμόςμεταξύ του τομέα των αερομεταφορών και άλλων μεταφορικών τομέων εντός της επικράτειας της ΕΕ·
3. τονίζει ότι, υπό το πρίσμα αυτό, θα πρέπει να αποκλείεται κάθε είδους άσκοπη γραφειοκρατική επιβάρυνση,
ιδίως ενόψει των μικρών αερομεταφορέων που υπάρχουν στην αγορά·
4. στηρίζει πλήρως την πρόθεση της Επιτροπής να επιδιώξει την εισαγωγή φόρου κηροζίνης και την καλεί να
αρχίσει αμέσως, απαιτώντας φόρο για όλες τις εγχώριες και τις εντός της ΕΕ πτήσεις (με δυνατότητα απαλλαγής
όλων των αερομεταφορέων για δρομολόγια που εκτελούν αερομεταφορείς εκτός ΕΕ)· καλεί την Επιτροπή ναεπεξεργαστεί τις λεπτομέρειες για την παγκόσμια επιβολή τέτοιου φόρου·
5. τονίζει την επείγουσα ανάγκη να επιτευχθούν αποτελέσματα στις συνεχιζόμενες αναδιαπραγματεύσεις συμφω-
νιών αεροπορικών υπηρεσιών -ιδίως δε της συμφωνίας με τις ΗΠΑ- ώστε να επιτραπεί η άνευ όρων φορολόγηση
των καυσίμων που προμηθεύονται κοινοτικοί και μη αερομεταφορείς σε ισότιμη βάση·
6. υπογραμμίζει ότι οι φοροαπαλλαγές των αεροπορικών μεταφορών και άλλες ανισότητες συντελούν σε άκρως
αθέμιτες συνθήκες ανταγωνισμού μεταξύ των αερομεταφορών και άλλων τομέων μεταφορών·
7. τονίζει ότι τούτο συνιστά ιδιαίτερη επιβάρυνση για τον σιδηροδρομικό τομέα διότι δεν επιβαρύνεται μόνον
φορολογικώς αλλά υπόκειται επίσης στο Σύστημα Εμπορίας Δικαιωμάτων Εκπομπών της (EU ETS), με αποτέλεσμα
τη σημαντική αύξηση του κόστους αυτού του φιλοπεριβαλλοντικού μεταφορικού συστήματος·
8. υπογραμμίζει ότι η εν λόγω στρέβλωση του ανταγωνισμού μεταξύ των τομέων μεταφοράς συντελεί επίσης στη
στρέβλωση του ανταγωνισμού μεταξύ τουριστικών περιοχών, θέτοντας σε μειονεκτική θέση τις περιοχές που είναι
προσπελάσιμες κυρίως με αυτοκίνητο, λεωφορείο ή με σιδηροδρομική σύνδεση·
9. υπογραμμίζει ότι απαιτείται η εξεύρεση αντικειμενικής λύσης στα περιβαλλοντικά προβλήματα που προκα-
λούν οι αερομεταφορές·13.12.2006 C 303 E/120 Επίσηµη Εφηµερίδα της Ευρωπαϊκής Ένωσης
Τρίτη, 4 Ιουλίου 2006EL
10. ενθαρρύνει την εισαγωγή τελών ως βήμα για την πλήρη εσωτερίκευση του κόστους, κατά τρόπον ώστε ο
ρόλος τους και το ύψος τους να αντικατοπτρίζουν τον βαθμό στον οποίο οποιοδήποτε σύστημα εμπορίας δικαιω-
μάτων εκπομπών υπολείπεται των απαιτήσεων που συνοψίζονται κατωτέρω·
11. ζητεί να δοθεί ιδιαίτερη προσοχή στην κατάσταση των πλέον απομονωμένων περιφερειών οι οποίες εξαρτώ-
νται σε μεγάλο βαθμό από τις υπηρεσίες εναέριων μεταφορών, και ειδικά οι νησιωτικές και οι εξαιρετικά απομεμα-
κρυσμένες περιοχές, στις οποίες οι εναλλακτικές λύσεις είναι περιορισμένες, ή δεν υφίστανται καν·
12. επιδοκιμάζει την εισήγηση του Προεδρεύοντος του Ευρωπαϊκού Συμβουλίου και Καγκελαρίου της Αυστρίας,
Wolfgang Schüssel, στο Ευρωπαϊκό Κοινοβούλιο στις 18Ιανουαρίου 2006, κατά την οποία έθιξε το ζήτημα αυτό,
και καλεί την Προεδρία του Συμβουλίου να επεξεργαστεί συγκεκριμένες προτάσεις για το εν λόγω θέμα·
13. τονίζει ότι απαιτείται κατεπειγόντως καλύτερη διαχείριση εναέριας κυκλοφορίας για τη μείωση των εκπομπών
CO2,του σχηματισμού ουρών συμπύκνωσης και θυσανόμορφων νεφών και ότι τούτο θα αποτελούσε αποδοτικό
μέτρο από πλευράς κόστους·
14. ζητεί να καταβληθούν περαιτέρω ερευνητικές προσπάθειες προκειμένου να αυξηθούν οι γνώσεις σχετικά με
το συνολικό αντίκτυπο των αερομεταφορών στην αλλαγή του κλίματος· θεωρεί ότι είναι ιδιαίτερα σημαντικό ναδιευκρινιστούν οι επιπτώσεις των ουρών συμπύκνωσης των αεροσκαφών (υδρατμών) καθώς και σε ποιο βαθμό οι
πτήσεις σε χαμηλότερο ύψος θα συνέβαλαν στον περιορισμό των συνολικών εκπομπών και, συνεπώς, του αντι-
κτύπου στο κλίμα και να εκτιμήσει τη θερμαντική επίδραση αερολυμάτων που εκπέμπονται στη στρατόσφαιρα·
15. προτρέπει την Επιτροπή να προωθήσει την καθιέρωση βιολογικών καυσίμων στις αερομεταφορές ως συμβολή
στη μείωση των επιπτώσεων στην αλλαγή του κλίματος·
16. τονίζει ότι στο έβδομο πρόγραμμα πλαίσιο δραστηριοτήτων έρευνας, τεχνολογικής ανάπτυξης και επίδειξης
(έβδομο πρόγραμμα πλαίσιο Ε&ΤΑ), θα πρέπει επίσης να δοθεί προτεραιότητα στην έρευνα και την ανάπτυξη
καθαρών τεχνολογιών κινητήρων και εναλλακτικών καυσίμων· υποστηρίζει την άποψη ότι πρέπει να ακολουθηθείολοκληρωμένη προσέγγιση η οποία, αφενός, θα αντιμετωπίζει το επίπεδο της εμπορίας εκπομπών και, αφετέρου,
θα στοχεύει στη δημιουργία καθαρότερων κινητήρων και καυσίμων, αποβλέποντας επίσης στη μείωση άλλων εκπο-
μπών, εκτός του διοξειδίου του άνθρακα, στον τομέα των αερομεταφορών·
17. θεωρεί επιπλέον αναγκαία την επιδίωξη των επιστημονικών και τεχνικών στόχων για τη βελτίωση της ενερ-
γειακής αποδοτικότητας των αεροσκαφών και των ελικοπτέρων·
18. τονίζει ότι τα μέτρα για τη στήριξη τεχνολογικών καινοτομιών της διαστημικής και αεροπορικής βιομηχανίας
στο πλαίσιο του έβδομου προγράμματος πλαισίου Ε&ΤΑ, καθώς και υπέρ της βελτίωσης της διαχείρισης της
εναέριας κυκλοφορίας με τη νομοθεσία για τον ενιαίο ευρωπαϊκό ουρανό, προσλαμβάνουν αποφασιστική σημασία
στην προσπάθεια περιορισμού των ρυπογόνων εκπομπών·
19. καλεί την Επιτροπή να αναλάβει αμέσως πρωτοβουλίες για τη βελτίωση του ελέγχου εναέριας κυκλοφορίας
και της διαχείρισης της εναέριας κυκλοφορίας στο πλαίσιο του σχεδίου SΕSΑR (Έρευνα ΑΤΜ του Ενιαίου Ευρω-
παϊκού Ουρανού) και της νομοθεσίας για τη βελτίωση του ενιαίου ευρωπαϊκού ουρανού με σκοπό τη μεγαλύτερη
ενεργειακή αποδοτικότητα των πτήσεων και τη μείωση ή την πρόληψη των εκπομπών στην ουρά συμπύκνωσης·
20. ζητεί από την Επιτροπή να φροντίσει ώστε οι πόροι του έβδομου προγράμματος πλαισίου Ε&ΤΑ να αφιερω-
θούν σε κοινές ερευνητικές πρωτοβουλίες για την επίτευξη προόδων στα περιβαλλοντικά θέματα και για τηναναβάθμιση της ενεργειακής αποδοτικότητας των κινητήρων αεροσκαφών και ελικοπτέρων·
Συμπερίληψη των αερομεταφορών στο σύστημα εμπορίας δικαιωμάτων εκπομπών της ΕΕ (EU ETS)
21. αναγνωρίζει ότι η εμπορία δικαιωμάτων εκπομπών δύναται να διαδραματίσει σημαντικό ρόλο στο πλαίσιο
ολοκληρωμένης δέσμης μέτρων για την αντιμετώπιση του αντίκτυπου των αερομεταφορών στο κλίμα, υπό τον όρο
ότι έχει σχεδιαστεί κατάλληλα·
22. τονίζει ότι η περιβαλλοντική αποτελεσματικότητα οποιουδήποτε συστήματος εμπορίας δικαιωμάτων εκπο-
μπών θα εξαρτηθεί από την ύπαρξη ενός αρκετά ευρέος γεωγραφικού πεδίου, αυστηρού ορίου, πλήρους δημοπρά-
τησης της αρχικής κατανομής, του τεχνολογικού επιπέδου και προηγούμενων δράσεων που έχουν ληφθεί υπόψη
κατά την κατανομή και της αντιμετώπισης του συνολικού αντίκτυπου στο κλίμα·13.12.2006 C 303 E/121 Επίσηµη Εφηµερίδα της Ευρωπαϊκής Ένωσης
Τρίτη, 4 Ιουλίου 2006EL
23. ζητεί από την Επιτροπή να υποβάλει πάραυτα έκθεση αξιολόγησης των επιπτώσεων σχετικά με τις ειδικές
παραμέτρους των προτάσεών της σχεδιασμού, π.χ.τήρηση των προδιαγραφών για την αεροπλοΐα, συμμόρφωση,
επιλογή συμμετέχουσας οντότητας (αερομεταφορείς, αεροπορικές εταιρίες ή αεροδρόμια), και να υποβάλει
προτάσεις προκειμένου να εξασφαλισθεί ότι το EU ETS θα εφαρμοσθεί σε αεροπορικές εταιρίες εκτός της Ευρω-
παϊκής Ένωσης·
24. προτείνει την εισαγωγή ξεχωριστού ειδικού συστήματος για τις εκπομπές των αερομεταφορών, αναγνωρί-
ζοντας ότι, λόγω της έλλειψης δεσμεύσεων για τις εκπομπές των διεθνών αερομεταφορών στο πλαίσιο της
UNFCCC και του πρωτοκόλλου του Κιότο, ο τομέας των αερομεταφορών δεν θα μπορούσε να πωλήσει στο
EU ETS·
25. επισημαίνει ότι το σύστημα υπολογισμού θα απλοποιούταν ουσιαστικά από χωριστό, κλειστό σύστημα·
θεωρεί ότι, εάν έπρεπε να υπάρχει πύλη που θα επέτρεπε στους αερομεταφορείς να αγοράζουν από το EU ETS,
τούτο θα έπρεπε να γίνεται σε προσεκτικά περιορισμένη βάση·
26. τονίζει ότι, αν οι αερομεταφορές ενσωματωθούν τελικά στο ευρύτερο EU ETS, πρέπει τουλάχιστον να
υπάρχει μια πειραματική φάση χωριστού συστήματος η οποία να καλύπτει την περίοδο 2008-2012·
27. επισημαίνει ότι η πιθανή είσοδος εξωτερικών πιστώσεων σε χωριστό σύστημα (πχ. (Μηχανισμός Καθαρής
Ανάπτυξης και Κοινός Μηχανισμός Εφαρμογής) ή πιστώσεων από περιφερειακά προγράμματα επιβολής ορίων και
συναλλαγών σε χώρες που δεν είναι μέρη του πρωτοκόλλου του Κιότο πρέπει να περιορισθεί στο ελάχιστο με τηνεπιβολή ορίων σε επίπεδο το οποίο να διασφαλίζει ότι ο τομέας συμβάλλει στην επίτευξη του γενικού στόχου τηςαναχαίτισης της αλλαγής του κλίματος, καθώς και στην ελαχιστοποίηση της γραφειοκρατίας και την αύξηση της
διαφάνειας·
28. προτείνει, αν οι αερομεταφορές ενσωματωθούν τελικά στο ευρύτερο EU ETS, να εφαρμοστούν ειδικοί όροι,
προκειμένου να διασφαλιστεί ότι ο τομέας δεν θα στρεβλώσει την αγορά εις βάρος λιγότερο προστατευόμενων
τομέων: όριο στον αριθμό δικαιωμάτων εκπομπών που επιτρέπεται να αγοράζονται από την αγορά και απαίτηση,
προτού επιτραπεί η αγορά νέων αδειών, να γίνονται οι αναγκαίες μειώσεις μέρους των εκπομπών χωρίς εμπόριο·
29. καλεί την Επιτροπή να προτείνει άλλα μέσα πολιτικής για να αντιμετωπίσει τον άσχετο προς το CO
2αντί-
κτυπο των αερομεταφορών παράλληλα με το EU ETS· πιστεύει ότι όταν υπάρχει αβεβαιότητα όσον αφορά οιονδή-
ποτε τέτοιον αντίκτυπο, η πολιτική πρέπει να βασίζεται στην αρχή της προφύλαξης· θεωρεί ότι παράλληλα με τους
κλιματικούς αντίκτυπους, θα πρέπει να δοθεί ιδιαίτερη προσοχή στην ατμοσφαιρική ρύπανση και την ηχορύπανση
κατά τις απογειώσεις και τις προσγειώσεις αεροσκαφών· καλεί την Επιτροπή να προωθήσει ερευνητικά προγράμ-ματα για τη βελτίωση των επιστημονικών γνώσεων σχετικά με τον άσχετο προς το CO
2αντίκτυπο των αερομετα-
φορών και να υποστηρίξει τις ενέργειες της Διεθνούς Οργάνωσης Πολιτικής Αεροπορίας για τη διαμόρφωσηπροτύπων για τα οξείδια του αζώτου·
30. δεν αποκλείει στο μέλλον και την ενδεχόμενη λήψη συνοδευτικών μέτρων σε τοπικό επίπεδο·
Φάσμα του συστήματος για τις αερομεταφορές
31. θεωρεί ότι ένα σύστημα για τις αερομεταφορές πρέπει, ως πρώτο βήμα, να καλύπτει όλες τις πτήσεις προς
και από οποιονδήποτε αερολιμένα της ΕΕ (και επίσης, εφόσον είναι δυνατόν, διηπειρωτικές πτήσεις διερχόμενες
από τον εναέριο χώρο της ΕΕ) ανεξάρτητα από τη χώρα προέλευσης του εκάστοτε αερομεταφορέα, προκειμένου να
διασφαλίζει ίσους όρους ανταγωνισμού για φορείς εκμετάλλευσης με διαφορετικές εικόνες αεροπορικών γραμμών,
να αποφεύγει τη στρέβλωση της αγοράς υπέρ πτήσεων με προορισμούς εκτός ΕΕ, να διασφαλίζει περιβαλλοντική
αποτελεσματικότητα, να αποτρέπει τις διασταυρούμενες επιδοτήσεις και να επηρεάζει το σχεδιασμό των αερο-
σκαφών· τονίζει ότι πρέπει να θεσπιστεί το ταχύτερο δυνατό παγκόσμιο σύστημα εμπορίας δικαιωμάτων εκπομπών·
32. αναγνωρίζει ότι Επιτροπή, μετά από προσεκτική αξιολόγηση, πιστεύει ότι ένα τέτοιου είδους ευρύ πεδίο
εφαρμογής είναι συμβατό με διεθνείς συμφωνίες, π.χ. τους κανόνες του ΠΟΕ· καλεί την Επιτροπή και το
Συμβούλιο να υποστηρίξουν τη θέση αυτή, αντιτάσσοντάς την σε πιθανές επιθέσεις τρίτων χωρών στο πλαίσιο
διεθνών οργανισμών·
Αρχική κατανομή
33. τονίζει ότι η συνολική αρχική κατανομή πρέπει να καθοριστεί σύμφωνα με το στόχο της δέσμευσης του
Κιότο και, συνεπώς, δεν πρέπει να επιτρέψει αύξηση των εκπομπών πάνω από το έτος βάσης·13.12.2006 C 303 E/122 Επίσηµη Εφηµερίδα της Ευρωπαϊκής Ένωσης
Τρίτη, 4 Ιουλίου 2006EL
34. θεωρεί ότι το ποσό της αρχικής κατανομής πρέπει να καθοριστεί σε επίπεδο ΕΕ, καθώς ο καθορισμός του σε
επίπεδο κρατών μελών ενέχει τον κίνδυνο υπερβολικά γενναιόδωρης αρχικής κατανομής, η οποία θα στρέβλωνε την
αγορά και θα υπονόμευε την περιβαλλοντική αποτελεσματικότητα του συστήματος·
35. τονίζει ότι η μέθοδος κατανομής δεν θα πρέπει να ποινικοποιεί άμεσα ή έμμεσα τις εταιρείες που έχουν ήδη
χρησιμοποιήσει αποδοτικά αεροσκάφη ούτως ώστε να αναγνωρίζεται σε κάθε περίπτωση η έγκαιρη ανάληψηδράσης και να ασκείται κυρίως πίεση για μεταβολές στους αερομεταφορείς με αεροσκάφη χαμηλής απόδοσηςκαυσίμων·
Μέθοδος κατανομής
36. θεωρεί ότι η δημοπρασία είναι η καλύτερη επιλογή για την κατανομή των δικαιωμάτων, καθώς αντικατοπ-
τρίζει τη δυναμική φύση του τομέα, χωρίς προκατάληψη έναντι νεοεισερχόμενων ή έναντι εκείνων των περιφερειών
που βρίσκονται ακόμα στο στάδιο της ανάπτυξης στον εν λόγω τομέα·
37. επισημαίνει ότι η δημοπρασία ικανοποιεί επίσης τις απαιτήσεις της αρχής «ο ρυπαίνων πληρώνει» και έχει
πρόσθετα περιβαλλοντικά οφέλη, αν τα έσοδα διατίθενται με τον κατάλληλο τρόπο, και ότι ανταμείβει αυτόματα
τις καλές επιδόσεις φορέων εκμετάλλευσης στο παρελθόν και στο μέλλον·
38. τονίζει ότι η ενδεχόμενη δωρεάν μερική διάθεση αδειών, είτε μέσω κεκτημένων δικαιωμάτων είτε μέσω
προτύπων αναφοράς, δεν θα έπρεπε να επιφέρει διακρίσεις εις βάρος φορέων εκμετάλλευσης που θα εισέρχονταν
στο σύστημα μετά την περίοδο αρχικής κατανομής· πιστεύει για το λόγο αυτό, πιστεύει ότι πρέπει να προβλεφθούν
ειδικές ρυθμίσεις για τη συμμετοχή νέων φορέων·
39. σημειώνει την πιθανότητα η ελεύθερη κατανομή αδειών, είτε μέσω κεκτημένων δικαιωμάτων είτε μέσω
προτύπων αναφοράς, να οδηγήσει σε απροσδόκητα κέρδη για τον τομέα εις βάρος των καταναλωτών, εξαιτίας
οριακής τιμολόγησης του κόστους βάσει της τιμής αγοράς των δικαιωμάτων παρά την ελεύθερη κατανομή· τονίζει
ότι δεν είναι αυτός ο στόχος της πολιτικής·
40. θεωρεί ότι η δωρεάν διάθεση εκπομπών βάσει κεκτημένων δικαιωμάτων είναι η χειρότερη επιλογή, καθώς
τιμωρεί την έγκαιρη δράση των αερομεταφορέων, αντίθετα δε, η δωρεάν διάθεση εκπομπών βάσει προτύπων
αναφοράς, ενώ θεωρητικά φαίνεται κατά τι πιο ενδιαφέρουσα, κινδυνεύει να αποδειχθεί υπέρ το δέον πολύπλοκη
και γραφειοκρατική, με όλες τις μεθόδους υπολογισμού να παρουσιάζουν δυσκολίες όσον αφορά τον προσδιο-
ρισμό των όντως βέλτιστων επιδόσεων·
*
* *
41. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή, καθώς και
στις κυβερνήσεις και τα κοινοβούλια των κρατών μελών.13.12.2006 C 303 E/123 Επίσηµη Εφηµερίδα της Ευρωπαϊκής Ένωσης
Τρίτη, 4 Ιουλίου 2006EL